PMIndiaData/PMIndiaSum huggingface dataset:
উজবেকিস্তান ভ্ৰমণৰ পূৰ্বে প্ৰধানমন্ত্ৰীৰ প্ৰস্থান বিবৃতি

মই উজবেকিস্তানৰ ৰাষ্ট্ৰপতি সন্মানীয় শ্ৰীযুত শ্বাৱকত মিৰ্জিয়োয়েভৰ আমন্ত্ৰণত চাংহাই সহযোগিতা সংস্থাৰ (এছচিঅ’) ৰাষ্ট্ৰপ্ৰধান পৰিষদৰ বৈঠকত অংশগ্ৰহণ কৰিবলৈ সমৰকন্দ ভ্ৰমণ কৰিম। এছচিঅ’ সন্মিলনত মই সাময়িক, আঞ্চলিক আৰু আন্তঃৰাষ্ট্ৰীয় বিষয়, এছচিঅ’ৰ সম্প্ৰসাৰণ আৰু সংগঠনটোৰ ভিতৰত বহুমুখী আৰু পাৰস্পৰিক ভাৱে লাভজনক সহযোগিতা অধিক গভীৰ কৰাৰ ক্ষেত্ৰত মত বিনিময়ৰ বাবে আশাবাদী। উজবেক অধ্যক্ষপদৰ অধীনত, বাণিজ্য, অৰ্থনীতি, সংস্কৃতি আৰু পৰ্যটনৰ ক্ষেত্ৰত পাৰস্পৰিক সহযোগিতাৰ বাবে কেইবাটাও সিদ্ধান্ত গ্ৰহণ কৰাৰ সম্ভাৱনা আছে। মই সামৰকান্দত ৰাষ্ট্ৰপতি মিৰ্জিয়োয়েভক লগ কৰিবলৈও বাট চাই আছো। মই ২০১৮ চনত তেওঁৰ ভাৰত ভ্ৰমণৰ কথা মৰমেৰে মনত পেলাইছো। তেওঁ ২০১৯ চনত ভাইব্ৰেণ্ট গুজৰাট সন্মিলনক ইয়াৰ সন্মানীয় অতিথি হিচাপে ও আকৰ্ষণ কৰিছিল। তত্বাৱধায়ক মহোদয়, মই সন্মিলনত অংশগ্ৰহণ কৰা আন কেইজনমান নেতাৰ সৈতে দ্বিপাক্ষিক বৈঠকত মিলিত হ’ম।
ড্ৰাগছমুক্ত ভাৰত অভিযানৰ বাবে ভিডিঅ’ কনফাৰেন্সযোগে প্ৰধানমন্ত্ৰীয়ে প্ৰদান কৰিলে ভাষণ

প্ৰধানমন্ত্ৰী নৰেন্দ্ৰ মোদীয়ে ভিডিঅ’ কনফাৰেন্সযোগে আৰ্ট অৱ লিভিং ফাউণ্ডেশ্যনে আয়োজন কৰা ‘কেম্পেইন ফৰ ড্ৰাগছ ফ্ৰী ইণ্ডিয়া’ শীৰ্ষক অনুষ্ঠানত ভিডিঅ’ বাৰ্তা প্ৰেৰণেৰে ভাষণ প্ৰদান কৰে। প্ৰধানমন্ত্ৰীয়ে প্ৰদান কৰা ভিডিঅ’ বাৰ্তাটো আজি গুৰু জাম্বেশ্বৰ বিশ্ববিদ্যালয়ত আয়োজিত এক অনুষ্ঠানত বজোৱা হয়। তেওঁৰ ভাষণত প্ৰধানমন্ত্ৰীয়ে শ্ৰী শ্ৰী ৰবিশংকৰ আৰু দ্য আৰ্ট অৱ লিভিং ফাউণ্ডেশ্যনে দেশৰ পৰা ড্ৰাগছৰ আসক্তি হ্ৰাস কৰাৰ বাবে কৰি অহা অবিৰত প্ৰয়াসৰো শলাগ লয় আৰু প্ৰসংশা কৰে। নিচাজাতীয় সামগ্ৰী বা ঔষধক সমাজৰ এক বৃহৎ ব্যাধি বুলি উল্লেখ কৰি প্ৰধানমন্ত্ৰীয়ে কয় যে বিশ্ব স্বাস্থ্য সংস্থাৰ তথ্য অনুসৰি, সমগ্ৰ বিশ্বত সম্প্ৰতি ৩ কোটিতকৈও অধিক লোক ড্ৰাগছ আসক্ত। প্ৰধানমন্ত্ৰীয়ে কয় যে ক্ৰমাৎ বহু যুৱক-যুৱতী এই ড্ৰাগছৰ প্ৰতি ব্যাপকভাৱে আসক্ত হোৱা পৰিলক্ষিত হৈছে, যিটো নিসন্দেহে অতি উদ্বেগজনক। তেওঁ কয়, “নিচাজাতীয় ঔষধ সেৱন কৰিলেই স্মাৰ্ট নহয় বা ‘কুল’ নেদেখুৱাই। ড্ৰাগছ সেৱন ষ্টাইলৰ প্ৰতিফলন বুলি ভবাটো এক ডাঙৰ ভুল।” প্ৰধানমন্ত্ৰী নৰেন্দ্ৰ মোদীয়ে কয় যে ড্ৰাগছৰ প্ৰতি আসক্তিয়ে শৰীৰৰ বিভিন্ন সমস্যাৰ সৃষ্টি কৰাৰ লগতে পৰিয়ালতো কন্দল সৃষ্টি কৰিব পাৰে, ইফালে ড্ৰাগছৰ অবৈধ বেহা সমগ্ৰ দেশৰ সুৰক্ষা আৰু নিৰাপত্তাৰ ক্ষেত্ৰতেই এক বৃহৎ প্ৰত্যাহ্বান। তেওঁ লগতে কয় যে এই ড্ৰাগছৰ বেহা হৈছে দেশবিৰোধী শক্তি আৰু সন্ত্ৰাসবাদীসকলৰ ধন উপাৰ্জনৰ প্ৰধান কাৰকসমূহৰ ভিতৰত অন্যতম। আৰু এনে উপায়ে আহৰণ কৰা ধনসমূহ সদায়েই দেশৰ অহিত সাধনৰ বাবেই ব্যৱহাৰ কৰা হয়। প্ৰধানমন্ত্ৰী নৰেন্দ্ৰ মোদীয়ে দেশৰ যুৱ প্ৰজন্মক আহ্বান জনায় যে এক স্বাস্থসন্মত জীৱন, এক সুখী পৰিয়াল আৰু এটা সুন্দৰ ভৱিষ্যতৰ লগতে দেশৰ সুৰক্ষা আৰু নিৰাপত্তাৰ বাবে ‘ড্ৰাগছক জীৱনৰ পৰা আঁতৰ কৰক’। তেওঁ কয় যে আত্মবিশ্বাস থকা কোনো লোকেই ড্ৰাগছৰ প্ৰতি আকৰ্ষিত নহয়। তেওঁ লগতে যুৱ প্ৰজন্মক এনে ড্ৰাগছ আসক্ত লোকসকলক এই আসক্তিৰ পৰা মুক্তি প্ৰদানৰ ক্ষেত্ৰত সহায় কৰাৰো আহ্বান জনায়। কেৱল বাৰ্তালাপ, পৰামৰ্শদান, মৰম আৰু সহায়-সহযোগিতাৰেহে আমি তেনে ড্ৰাগছ আসক্ত লোকসকলক পুনঃসংস্থাপনৰ পথলৈ ওভতাই আনিব পাৰিম। নিচাজাতীয় সামগ্ৰী বা ড্ৰাগছৰ প্ৰতি আসক্তি নাইকিয়া কৰিবৰ বাবে কেন্দ্ৰ চৰকাৰে গ্ৰহণ কৰা বিভিন্ন পদক্ষেপৰ বিষয়ে উল্লখ কৰে প্ৰধানমন্ত্ৰীয়ে। এই সন্দৰ্ভত মন্তব্য কৰি প্ৰধানমন্ত্ৰীয়ে ২০১৮ চনত প্ৰযোজ্য হোৱা নিচাজাতীয় ঔষধৰ চাহিদা হ্ৰাস কৰিবৰ বাবে প্ৰস্তুত কৰা ৰাষ্ট্ৰীয় কাৰ্য প্ৰণালীৰ বিষয়েও উল্লেখ কৰে, উল্লেখ্য যে এই কাৰ্যপ্ৰণালীৰ যোগেদি সজাগতা সৃষ্টি, সামৰ্থ্য উত্তৰণ, পুনঃসংস্থাপন আৰু বিভিন্ন এলেকাত নিৰ্ধাৰিত ব্যৱস্থা গ্ৰহণেৰে নিচাজাতীয় ঔষধৰ প্ৰতি আসক্তি হ্ৰাস কৰাৰ পদক্ষেপ হাতত লোৱা হৈছে, আনকি ২০২৩ চনৰ ভিতৰত দেশত এনে ঔষধৰ চাহিদা ব্যাপক ৰূপত হ্ৰাস কৰাৰো লক্ষ্য গ্ৰহণ কৰা হৈছে। সমগ্ৰ দেশৰ বিভিন্ন মহাবিদ্যালয়ৰ ছাত্ৰ-ছাত্ৰীয়ে প্ৰধানমন্ত্ৰী মোদীয়ে ভিডিঅ’ কনফাৰেন্সযোগে প্ৰদান কৰা এই ভাষণ শুনে, প্ৰত্যক্ষ কৰে।
ষ্টেণ্ড আপ ইণ্ডিয়াৰ ৬ষ্ঠ বৰ্ষপূৰ্তি অনুষ্ঠানত ভাৰতৰ উদ্যোগী শক্তিৰ গুৰুত্বৰ ওপৰত প্ৰাধান্য প্ৰধানমন্ত্ৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ষ্টেণ্ড আপ ইণ্ডিয়াৰ উদ্যোগক ভাৰতৰ উদ্যোগী শক্তিক সৃষ্টিশীল ৰূপ দিয়াৰ প্ৰচেষ্টাৰ অংশ হিচাপে অভিহিত কৰিছে। আজি ভাৰতৰ ষ্টেণ্ড আপ ইণ্ডিয়া প্ৰচেষ্টাৰ ৬ বছৰ সম্পূৰ্ণ হৈছে। প্ৰধানমন্ত্ৰীয়ে টুইট কৰি কয়: "ভাৰত উদ্যোগী শক্তিৰে পৰিপূৰ্ণ আৰু ষ্টেণ্ড আপ ইণ্ডিয়া শীৰ্ষক প্ৰচেষ্টা হৈছে অধিক প্ৰগতি আৰু সমৃদ্ধিৰ দিশ প্ৰদান কৰিবৰ বাবে এনে মনোভাৱক সৃষ্টিশীল ৰূপ দিয়া প্ৰচেষ্টাৰ এক অংশ।"
ছিকিউৰিটিজ এণ্ড এক্সচেঞ্জ বোর্ড অফ ইণ্ডিয়া আৰু কানাডাৰ মানিটোবা ছিকিউৰিটিজ কমিচনৰ মাজত স্বাক্ষৰিত দ্বিপাক্ষিক বুজাবুজি চুক্তিত কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেন্দ্রীয় কেবিনেট বৈঠকত ভাৰতৰ ছিকিউৰিটিজ এণ্ড এক্সচেঞ্জ বোর্ড আৰু কানাডাৰ মানিটোবা ছিকিউৰিটিজ কমিচনৰ মাজত স্বাক্ষৰিত বুজাবুজি চুক্তি অনুমোদন জনাইছে। সুবিধাঃ • এই বুজাবুজি চুক্তিয়ে শ্বেয়াৰ আৰু ঋণপত্র সংক্রান্তীয় আইনৰ আন্তঃসীমা সহযোগিতাৰ আনুষ্ঠানিক ভেঁটি স্থাপন কৰা, পাৰস্পৰিক সহযোগিতাৰ পথ সুগম কৰা, দক্ষ নিৰীক্ষণ ব্যৱস্থা বাহাল ৰখা, প্রযুক্তিগত জ্ঞান বিনিময়ত সহায় কৰিব আৰু শ্বেয়াৰ আৰু ঋণপত্রৰ বজাৰত কার্যকৰী আইন প্রয়োগত সহায় কৰিব৷ • এই বুজাবুজি চুক্তি জৰিয়তে মানিটোবাৰ বিনিয়োগকাৰীসকলে ছেবিত বিদেশী বিনিয়োগকাৰী হিচাপে পঞ্জীয়ন কৰিব পাৰিব৷ প্রভাৱঃ কানাডাৰ মানিটোবা প্রদেশৰ বহু সংস্থাই বিদেশী বিনিয়োগকাৰী হিচাপে ছেবিত পঞ্জীয়ন হ’ব বিচাৰে৷ ইয়াৰ পূর্ব চর্ত হ’ল সংশ্লিষ্ট বিদেশী দেশ/প্রদেশৰ শ্বেয়াৰ আৰু ঋণপত্র বজাৰৰ নিয়ন্ত্রকক আন্তর্জাতিক ছিকিউৰিটিজ কমিচন সংস্থাৰ বহুপাক্ষিক বুজাবুজি চুক্তিত (ইণ্টাৰনেচনেল অৰ্গেনাইজেচন অফ ছিকিউৰিটিজ কমিচনছ মাল্টি লেটাৰেল মেমোৰেণ্ডাম অফ আণ্ডাৰষ্টান্ডিং–আইঅএছচিঅ’ এমএমইউ) স্বাক্ষৰ কৰিব লাগিব৷ তদুপৰি, ছেবিৰ সৈতে দ্বিপাক্ষিক বুজাবুজি চুক্তিও সংশ্লিষ্ট দেশে স্বাক্ষৰ কৰিব লাগিব৷ মানিটোবাৰ প্রায় ২০টা বিনিয়োগকাৰী সংস্থা, যাৰ মুঠ সম্পদৰ মূল্য ২,৬৬৫ কোটি টকা, সেই সংস্থাসমূহ এই বুজাবুজি চুক্তিৰ ফলত উপকৃত হ’ব৷ এই সংস্থাসমূহে বৰ্তমান ভাৰতীয় বজাৰত বিনিয়োগ কৰিব পাৰিব৷
২৮ মে’ত গুজৰাট ভ্ৰমণ কৰিব প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে ২৮ মে, ২০২২ তাৰিখে গুজৰাট ভ্ৰমণ কৰিব। পুৱা প্ৰায় ১০.৩০ বজাত প্ৰধানমন্ত্ৰীয়ে ৰাজকোটৰ আটকোটত নৱনিৰ্মিত মাতুশ্ৰী কে.ডি.পি. মাল্টিস্পেচিয়েলিটি চিকিৎসালয় পৰিদৰ্শন কৰিব। ইয়াৰ পিছত অনুষ্ঠানস্থলীত এক ৰাজহুৱা সভাত তেওঁ ভাষণ দিব। ইয়াৰ পিছতে আবেলি প্ৰায় ৪ বজাত প্ৰধানমন্ত্ৰীয়ে গান্ধীনগৰৰ মহাত্মা মন্দিৰত ‘সহকাৰ চে সমৃদ্ধি’ বিষয়ক আলোচনাচক্ৰত বিভিন্ন সমবায় প্ৰতিষ্ঠানৰ নেতাসকলক উদ্দেশ্যি ভাষণ দিব প্ৰধানমন্ত্ৰীয়ে। এই অনুষ্ঠানত তেওঁ কলোলৰ আইএফএফচিঅ’ত নিৰ্মাণ কৰা নেনো ইউৰিয়া (তৰল) প্ৰকল্পও উদ্বোধন কৰিব। গান্ধীনগৰত প্ৰধানমন্ত্ৰী গুজৰাটৰ সমবায় খণ্ড সমগ্ৰ দেশৰ বাবে এক আদৰ্শ হৈ আহিছে। ৰাজ্যখনত ৮৪,০০০ ৰো অধিক সমবায় প্ৰতিষ্ঠান আছে। এই প্ৰতিষ্ঠানসমূহৰ সৈতে প্ৰায় ২৩১ লাখ সদস্য জড়িত। ৰাজ্যখনত সমবায় আন্দোলনক অধিক শক্তিশালী কৰিবলৈ আন এক পদক্ষেপ হিচাপে গান্ধীনগৰৰ মহাত্মা মন্দিৰত 'সহকৰ চে সমৃদ্ধি' বিষয়ক এখন আলোচনাচক্ৰৰ আয়োজন কৰা হৈছে। ৰাজ্যখনৰ বিভিন্ন সমবায় প্ৰতিষ্ঠানৰ ৭,০০০ তকৈও অধিক প্ৰতিনিধিয়ে এই আলোচনাচক্ৰত অংশগ্ৰহণ কৰিব। কৃষকসকলক উৎপাদন বৃদ্ধি আৰু তেওঁলোকৰ উপাৰ্জন বৃদ্ধিত সহায় কৰাৰ বাবে প্ৰধানমন্ত্ৰীয়ে প্ৰায় ১৭৫ কোটি টকা ব্যয়েৰে কলোলৰ আইএফএফচিঅ’ত নিৰ্মাণ কৰা নেনো ইউৰিয়া (তৰল) প্ৰকল্পও উদ্বোধন কৰিব। নেনো ইউৰিয়া ব্যৱহাৰৰ জৰিয়তে শস্যৰ উৎপাদন বৃদ্ধিৰ কথা মনত ৰাখি অত্যাধুনিক নেনো সাৰ প্ৰকল্পটো স্থাপন কৰা হৈছে। প্ৰকল্পটোৱে প্ৰতিদিনে ৫০০মিলি ধাৰণ ক্ষমতাসম্পন্ন প্ৰায় ১.৫ লাখ বটল উৎপাদন কৰিব। ৰাজকোটৰ আটকোটত প্ৰধানমন্ত্ৰী প্ৰধানমন্ত্ৰীয়ে পৰিদৰ্শন কৰিবলগীয়া ৰাজকোটৰ মাতুশ্ৰী কে.ডি.পি. মাল্টিস্পেচিয়েলিটি চিকিৎসালয়খন শ্ৰী পেটেল সেৱা সমাজে পৰিচালনা কৰে। এই চিকিৎসালয়খনৰ পৰাই সংশ্লিষ্ট অঞ্চলৰ লোকসকলে উন্নত চিকিৎসা সঁজুলিৰ সহায়ত বিশ্বমানৰ স্বাস্থ্যসেৱা লাভ কৰিব। চিকিৎসালয় পৰিদৰ্শনৰ পিছতে এক ৰাজহুৱা সভাত প্ৰধানমন্ত্ৰীয়ে ভাষণ দিব।
প্রধানমন্ত্রীয়ে পাৱাগড় হিলত পুনর্নির্মিত কালিকা মাতা মন্দিৰৰ উদ্বোধন কৰ

ধানমন্ত্রী শ্রী নৰেন্দ্র মোদীয়ে আজি পাৱাগড় হিলত পুনর্নির্মিত শ্রীকালিকা মাতা মন্দিৰৰ আনুষ্ঠানিক উদ্বোধন কৰে। প্রাচীনতম মন্দিৰসমূহৰ অন্যতম এই শ্রীকালিকা মাতা মন্দিৰ দর্শন কৰিবলৈ পুণ্যার্থীসকল দলে দলে সমবেত হয় বিভিন্ন প্রান্তৰ পৰা। মন্দিৰৰ সংস্কাৰ আৰু পুনর্নির্মাণ সম্পূর্ণ হৈছে দুটা পর্যায়ত। প্রথম পর্যায়ৰ উদ্বোধন কৰিছিল স্বয়ং প্রধানমন্ত্রীয়ে চলিত বছৰৰ এপ্রিল মাহত। পুনর্নির্মিত মন্দিৰটোৰ উদ্বোধনৰ সময়ত প্রধানমন্ত্রীয়ে কয় যে পাঁচটাকৈ শতাব্দী অতিক্রান্ত হৈছে। তাৰপিছতো পাৰ হৈ গৈছে আৰু পঁয়সত্তৰটা বছৰ। কিন্তু মন্দিৰৰ শিখৰ ধ্বজে আজিও পৱিত্রতাৰে সেই ইতিহাসক বহন কৰি গৈছে। শিখৰ ধ্বজ কেৱল আমাৰ বিশ্বাস আৰু আধ্যাত্মিকতাৰ প্রতীক নহয়, যুগ আৰু শতাব্দীৰ পৰিৱবর্তনৰ এটি প্রতীকো। আসন্ন ‘গুপ্ত নৱৰাত্রি’ৰ ঠিক পূর্বে মন্দিৰৰ এই পুনর্নির্মাণে এই বিশ্বাসেই বহন কৰে যে ‘শক্তি’ কেতিয়াও ম্লান বা নিষ্প্রভ হৈ নাযায়। অযোধ্যাৰ ৰাম মন্দিৰ, কাশী বিশ্বনাথ ধাম আৰু কেদাৰ ধামৰ কথা উল্লেখ কৰি শ্রী মোদীয়ে কয় যে ভাৰতৰ আধ্যাত্মিক তথা সাংস্কৃতিক গৌৰৱৰ পুনৰুদ্ধাৰ হৈ গৈ আছে। নতুন যুগৰ আশা-আকাংক্ষাক লগত লৈ দেশে তাৰ প্রাচীন পৰিচয় বহন কৰিছে। ‘সবকা সাথ, সবকা বিকাশ, সবকা বিশ্বাস আৰু সবকা প্রয়াস’-ৰ প্রতীক হ'ল এই মন্দিৰ। স্বামী বিবেকানন্দই মা কালীৰ আশীর্বাদত কেনেকৈ জনসেৱাত নিজকে নিয়োজিত ৰাখিছিল সেই কথাও উল্লেখ কৰে প্রধানমন্ত্রীয়ে। তেওঁ কয় যে আজি কালীমাতার ওচৰত এটাই আশীর্বাদ প্রার্থী তেওঁ, যাতে আৰু অধিক নিষ্ঠা, উদ্যম আৰু সমৰ্পিত মনোভাব লৈ তেওঁ দেশবাসীৰ সেৱা কৰি যাব পাৰে। ‘আজাদী কা অমৃত মহোৎসৱ’-ৰ অৱতাৰণা কৰি, প্ৰধানমন্ত্ৰীয়ে কয় যে দেশৰ স্বাধীনতা সংগ্রামৰ লগতে বিকাশৰ যাত্ৰাতো গুজৰাটৰ অৱদান জিলিকি আছে। গৰ্বী গুজৰাট ভাৰতৰ গৰ্ব আৰু গৌৰৱগাঁথাৰেই সমাৰ্থক, তেওঁ কয়। তেওঁ কয় যে সোমনাথ মন্দিৰৰ গৌৰৱময় পৰম্পৰাত; পাঁচ মহল আৰু পাৱাগড়ে আমাৰ ঐতিহ্য আৰু গৌৰৱত কাম কৰি আছে। তেওঁ কয় যে আজি, মা কালীয়ে নিজৰ ভক্তসকলক বিকাশৰ কাম আৰু ধ্বজা উত্তোলনৰ কাম সম্পূৰ্ণ কৰাৰ সুযোগ দি আশীৰ্বাদ কৰিছে। পুনৰ্নিৰ্মাণত, মন্দিৰৰ প্ৰাচীন ভাবমূৰ্তিক স্পৰ্শ কৰা নাই, তেওঁ কয়। প্ৰধানমন্ত্ৰীয়ে লগতে মন্দিৰলৈ অহাযোৱাৰ সুচলতাৰ কথাও উল্লেখ কৰে। "আগতে পাৱাগড়লৈ যাত্ৰা বৰ কঠিন আছিল যে মানুহে সাধাৰণতে কৈছিল যে জীৱনত এবাৰ হ'লেও মাৰ দৰ্শন কৰিব লাগিব। আজি, ইয়াৰ বৰ্ধিত সুবিধাই কঠিন দৰ্শন সুচল কৰি তুলিলে," তেওঁ কয়। তেওঁ ভক্তসকলক নিয়মানুবৰ্তীতা মানি চলিবলৈ কয়। "পাৱাগড়ত আধ্যাত্মিকতা আছে, ইয়াত ইতিহাস, প্ৰকৃতি, কলা আৰু সংস্কৃতিও আছে। ইয়াত এফালে মা মহাকালীৰ শক্তিপীঠ আছে, আৰু আনটো ফালে এটা ঐতিহাসিক জৈন মন্দিৰ আছে। সেয়ে পাৱাগড় ভাৰতৰ ঐতিহাসিক বৈচিত্র্যৰ মাজত সাৰ্বজনীন সংহতিৰ কেন্দ্ৰ হৈ আছে," প্ৰধানমন্ত্ৰীয়ে কয়। মাতাৰ বিভিন্ন মন্দিৰৰ কথা উল্লেখ কৰি, প্ৰধানমন্ত্ৰীয়ে উল্লেখ কৰে যে গুজৰাটৰ মাৰ আশীৰ্বাদৰ এটা সুৰক্ষা বেষ্টনি আছে। প্ৰধানমন্ত্ৰীয়ে উল্লেখ কৰে যে বিশ্বাসৰ স্থলসমূহৰ বিকাশৰ জৰিয়তে অঞ্চলটোৰ নতুন সুযোগবিলাক বৃদ্ধি পাইছে, যিহেতু পৰ্যটন, নিয়োগ আৰু কলা-শিল্পৰ প্ৰতি সজাগতা বৃদ্ধি পাইছে। পাঁচমহল প্ৰবাদপ্ৰতীম সংগীতজ্ঞ বাইজু বাৱাৰাৰ ভূমি হৈ পৰাৰ কথা স্মৰণ কৰি, প্ৰধানমন্ত্ৰীয়ে কয় যে য'ত ঐতিহ্য আৰু সংস্কৃতিয়ে শক্তি লাভ কৰে, তাত কলা আৰু প্ৰতিভাও বিকশিত হয়। প্ৰধানমন্ত্ৰীয়ে মনত পেলায় যে ২০০৬ত চাম্পানেৰৰ পৰাই 'জ্যোতিৰগ্ৰাম' আঁচনি সূচনা কৰা হৈছিল।
প্রধানমন্ত্রীয়ে অহা ৭ ডিছেম্বৰত গোৰখপুৰ ভ্ৰমণত ৯ হাজাৰ ৬০০ কোটি টকাৰো অধিক মূল্যৰ একাধিক প্রকল্প জাতিৰ উদ্দেশ্যে উৎসর্গা কৰি

প্রধানমন্ত্রী শ্রী নৰেন্দ্র মোদীয়ে অহা ৭ ডিছেম্বৰত দিনৰ ১টাত গোৰখপুৰ ভ্ৰমণলৈ যাব। এই ভ্ৰমণত তেওঁ ৯ হাজাৰ ৬০০ কোটি টকাৰো অধিক মূল্যৰ একাধিক উন্নয়নমূলক প্রকল্প জাতিৰ উদ্দেশ্যে উৎসর্গা কৰিব। প্রধানমন্ত্রীয়ে গোৰখপুৰত সাৰ কাৰখানা জাতিৰ উদ্দেশ্যে উৎসর্গা কৰিব। উল্লেখ্যযোগ্য যে ২০১৬ চনৰ ২২ জুলাইত এই সাৰ কাৰখানাটোৰ আধাৰশিলা স্থাপন কৰিছিল তেওঁ। ৩০ বছৰৰো অধিক কাল ধৰি এইটো বন্ধ অবস্থাত আছিল। এই কাৰখানাটোক পুনৰুজ্জীৱিত কৰা হৈছে। প্রায় ৮ হাজাৰ ৬০০ কোটি টকা ব্যয় সাপেক্ষে এই সাৰ কাৰখানাটো পুনর্নির্মিত হৈছে। ইয়াৰ ফলত এতিয়াৰ পৰা ইউৰিয়া উৎপাদিত হ'ব। প্রধানমন্ত্রীৰ সপোনেই হ’ল, সাৰ কাৰখানাসমূহৰ পুনৰুজ্জীৱন ঘটাই দেশত ইউৰিয়া উৎপাদনত আত্মনির্ভৰতা অর্জন কৰা। গোৰখপুৰৰ এই কাৰখানাৰ পৰা বছৰত ১২.৭ লাখ মেট্রিক টন ইউৰিয়া উৎপাদিত হ'ব। এই ইউৰিয়া সাৰে দেশৰ পূর্বাঞ্চলৰ চাহিদা পূৰাবলৈ তথা পার্শ্বৱর্তী এলেকাত কৃষকসকলৰ বাবে বিশেষ সহায় কৰিব। ইয়াৰ ফলত, এই অঞ্চলৰ সামগ্রিক অর্থনৈতিক বৃদ্ধি সম্ভৱ হ'ব। নেচনেল থার্মেল পাৱাৰ কর্প'ৰেচন, ক'ল ইণ্ডিয়া লিমিটেড, ইণ্ডিয়ান অইল কর্প'ৰেচন লিমিটেড, ফার্টিলাইজাৰ কর্প'ৰেচন অফ ইণ্ডিয়া আৰু হিন্দুস্তান ফার্টিলাইজাৰ কর্প'ৰেচন লিমিটেডৰ সমন্বয়ত গঠিত হিন্দুস্তান উৰ্বৰক এণ্ড ৰসায়ন লিমিটেড (এইচইউআৰএল)য়ে এই সাৰ কাৰখানাটো গঢ়ি তুলিছে। গোৰখপুৰ, সিন্ধ্রি আৰু বাৰাউনি সাৰ কাৰখানাসমূহৰ পুনৰুজ্জীৱনৰ বাবে কাম চলোৱা হৈছে। গোৰখপুৰৰ এই সাৰ কাৰখানাটোত প্রযুক্তিগতভাবে সহায় কৰিছে জাপানৰ টয়ো ইঞ্জিনিয়াৰিং কর্প'ৰেচন আৰু টয় ইঞ্জিনিয়াৰিং ইণ্ডিয়া প্রাইভেট লিমিটেডে। এই প্রকল্পত ১৪৯.২ মিটাৰ দীঘল বিশ্বৰ প্রিলিং টাৱাৰ আছে। আনকি, উন্নত নিৰাপত্তা ব্যৱস্থাও ইয়াত আছে। প্রধানমন্ত্রীয়ে সেইদিনা গোৰখপুৰৰ এআইআইএমএছ (এইমছ)ৰ সম্পূর্ণ কার্যকৰী কমপ্লেক্সটোও জাতিৰ উদ্দেশ্যে উৎসর্গা কৰিব। ১ হাজাৰ কোটি টকা ব্যয়েৰে এইটো নির্মিত হৈছে। ২০১৬ চনৰ ২২ জুলাইত এই কমপ্লেক্সৰ আধাৰশিলা স্থাপন কৰিছিল তেওঁ। 'প্রধানমন্ত্রী স্বাস্থ্য সুৰক্ষা যোজনা'ৰ আওতাত এইটো প্রতিষ্ঠিত হৈছে। ইয়াত উন্নতমানৰ চিকিৎসা পৰিসেৱাৰ ব্যৱস্থা আছে। এই এইমছ হাস্পতালত ৭৫০খন বিছনা আছে। তদুপৰি, মেডিকেল কলেজ, নাৰ্ছিং কলেজ, আয়ুষ বিল্ডিং, সকলো কর্মীৰে থকাৰ বাবে আৱাস, স্নাতক ও স্নাতকোত্তৰ শিক্ষার্থীসকলৰ বাবে ছাত্রাবাস আছে। প্রধানমন্ত্রীয়ে অহা ৭ ডিছেম্বৰত গোৰখপুৰৰ আইচিএমআৰ – ৰিজিওনেল মেডিকেল ৰিছার্চ চেণ্টাৰৰ নতুন ভবনৰো উদ্বোধন কৰিব। জাপানি এনকেফেলাইটিছ/একিউট এনকেফেলাইটিছ ছিন্ড্রমৰ সমস্যাৰ মোকাবিলাত এই কেন্দ্রই যথেষ্ট সহায়ক ভূমিকা পালন কৰিছে। অত্যাধুনিক সুযোগ-সুবিধা সম্বলিত এই নতুন ভবনটোৱে সংক্রামক আৰু অসংক্রামক ৰোগৰ ক্ষেত্রত গৱেষণাত নতুন দিগন্তৰ সূচনা কৰিব আৰু লগতে এই অঞ্চলৰ অন্যান্য মেডিচিন ইন্সটিটিউটত সহযোগিতা প্রদান কৰিব।
কাৰ্যভাৰ গ্ৰহণ কৰা দক্ষিণ কোৰিয়াৰ ৰাষ্ট্রপতিক শুভেচ্ছা আৰু অভিনন্দন প্রধানমন্ত্রী

প্রধানমন্ত্রী শ্রী নৰেন্দ্র মোদীয়ে দক্ষিণ কোৰিয়াৰ ৰাষ্ট্রপতি হিচাপে কাৰ্যভাৰ গ্ৰহণ কৰাৰ বাবে য়ুন ছুক ইয়লক শুভেচ্ছা আৰু অভিনন্দন জনাইছে৷ এক টুইটযোগে প্ৰধানমন্ত্ৰীয়ে কয়, “মই দক্ষিণ কোৰিয়াৰ ৰাষ্ট্রপতি @sukyeol__yoon-ক শুভেচ্ছা আৰু অভিনন্দন জনাইছো। তেওঁ আজি তেওঁৰ কার্যকাল আৰম্ভ কৰিছে৷ মই শীঘ্ৰে তেওঁক সাক্ষাৎ কৰাৰ লগতে ভাৰত-দক্ষিণ কোৰিয়াৰ সম্পর্কক আৰু অধিক শক্তিশালী আৰু সমৃদ্ধ কৰাৰ বাবে একেলগে কাম কৰিবলৈ আগ্ৰহী হৈ আছো৷”
প্ৰধানমন্ত্ৰীয়ে শাৰদা মঠৰ অধ্যক্ষ প্ৰব্ৰজিকা ভক্তিপ্ৰাণ মাতাজীৰ দেহাৱসানত শ্ৰদ্ধাঞ্জলি অৰ্পণ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে শাৰদা মঠৰ অধ্যক্ষ প্ৰব্ৰজিকা ভক্তিপ্ৰাণ মাতাজীৰ দেহাৱসানত শ্ৰদ্ধাঞ্জলি অৰ্পণ কৰিছে। এটা টুইটত প্ৰধানমন্ত্ৰীয়ে কৈছে: "মই প্ৰব্ৰজিকা ভক্তিপ্ৰাণ মাতাজীক মোৰ শ্ৰদ্ধাঞ্জলি অৰ্পণ কৰিছো। শ্ৰী শাৰদা মঠ আৰু ৰামকৃষ্ণ শাৰদা মিছনৰ মাধ্যমত সমাজ সেৱাৰ তেওঁৰ অক্লান্ত প্ৰয়াস চিৰকাল স্মৰণীয় হৈ থাকিব। মই মঠৰ সকলো সদস্য আৰু শ্ৰদ্ধালুৰ প্ৰতি মোৰ সমবেদনা ব্যক্ত কৰিছো।"
ভাৰত আৰু পোলেণ্ডৰ মাজত অসামৰিক বিমান পৰিবহণৰ ক্ষেত্ৰত সহযোগিতা বৃদ্ধিৰ লক্ষ্যৰে বুজাবুজি চুক্তিৰ স্বাক্ষৰৰ বাবে কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ভাৰত আৰু পোলেণ্ডৰ মাজত অসামৰিক বিমান পৰিবহণৰ ক্ষেত্ৰত সহযোগিতা বৃদ্ধিৰ লক্ষ্যৰে বুজাবুজি চুক্তিৰ স্বাক্ষৰৰ বাবে অনুমোদন জনাইছে। দুয়োখন দেশৰ চৰকাৰৰ অনুমোদন সাপেক্ষে এই চুক্তিখন স্বাক্ষৰ কৰা হ’ব। বুজাবুজি চুক্তিখনৰ ম্যাদ ৫ বছৰ হ’ব। | এই বুজাবুজি চুক্তিখনৰ উদ্দেশ্য হৈছে-অসামৰিক বিমান পৰিবহণ খণ্ডত সহযোগিতাৰে পাৰস্পৰিক সুবিধাৰ বিষয়সমূহক স্বীকৃতি দিয়া, বিশেষকৈ ভাৰতত আঞ্চলিক বিমান যোগাযোগ ব্যৱস্থা উন্নত কৰা। তদুপৰি, দুয়ো পক্ষই পৰিৱেশ পৰীক্ষণ অথবা অনুমোদন, বিমানৰ নমুনা নিৰীক্ষণ আৰু অনুমোদন, বিমানৰ ৰক্ষণাবেক্ষণ সুবিধা অনুমোদন, ৰক্ষণাবেক্ষণ কৰা কর্মীসকলৰ অনুমোদন আৰু বিমানকর্মীৰ অনুমোদনৰ ক্ষেত্রত পাৰস্পৰিক সুবিধাবোৰ চিনাক্ত কৰা হ’ব। পাৰস্পৰিক সহযোগিতাৰ ক্ষেত্রত উৎসাহ যোগাবলগীয়া এই বুজাবুজি চুক্তিৰ প্রধান ক্ষেত্রসমূহ হৈছেঃ (ক) ভাৰত আৰু পোলেণ্ডৰ মাজত বিৰূপ প্রভাৱ পেলাব পৰা আইনী আৰু পদ্ধতিগত বিষয়সমূহৰ পর্যালোচনাৰ জৰিয়তে অসামৰিক বিমান পৰিবহণৰ বজাৰক সহায় কৰা। (খ) বিমান পৰিবহণৰ ক্ষেত্রত সুৰক্ষা আৰু নিৰাপত্তা বৃদ্ধি কৰাৰ বাবে বিমানচালনা আইন, আঞ্চলিক বিমান চালনা, উৰাণ-যোগ্যতাৰ প্রয়োজনীয়তা তথা সুৰক্ষাজনিত গুণৰ ক্ষেত্ৰত মন্ত্রালয়সমূহৰ লগতে সংশ্লিষ্ট অসামৰিক বিমান পৰিবহণ কর্তৃপক্ষৰ মাজত তথ্য আৰু অভিজ্ঞতাৰ আদান প্রদান কৰা। আৰু/বা (গ) সুৰক্ষা পর্যবেক্ষণ, উৰাণ-যোগ্যতা, বিমান চালনা, অনুজ্ঞাপত্ৰ, আইন আৰু প্রয়োগ ইত্যাদি বিষয়ক লৈ নিৰাপদ বিমান চালনাৰ বাবে প্রশিক্ষণমুলক কার্যসূচীৰ ব্যৱস্থা কৰা, সহযোগিতা অথবা যৌথভাবে উন্নয়ন কৰা। আৰু/বা (ঘ) অসামৰিক বিমান পৰিবহণৰ ক্ষেত্রত সংশ্লিষ্ট পক্ষৰ প্রতিনিধিসকলৰ অংশগ্রহণৰ জৰিয়তে সুৰক্ষিত বিমান চালনাৰ বাবে বিমান পৰিবহন সংস্থাসমূহৰ মাজত আলোচনা, যৌথ সন্মিলনৰ আয়োজন কৰা আৰু বৃত্তিগত সন্মিলন, কর্মশালা, আলোচনা আৰু এনে ধৰণৰ কাম কৰা। (ঙ) দুয়োপক্ষৰ মন্ত্রালয় আৰু সংশ্লিষ্ট বিমান পৰিবহণ বিভাগত মাজত তথ্য, জ্ঞান, দক্ষতা আৰু অভিজ্ঞতাৰ আদান প্রদানৰ বাবে নিয়মীয়াকৈ আলোচনা অথবা বৈঠক অনুষ্ঠিত কৰা আৰু দুই পক্ষৰ পাৰস্পৰিক স্বার্থ আৰু উন্নয়নৰ লগতে সংশ্লিষ্ট সুৰক্ষিত অসামৰিক বিমান পৰিচালনাগত উন্নয়ন সাধন কৰা। (চ) সুৰক্ষিত বিমান চলাচল আৰু পাৰস্পৰিক স্বার্থজড়িত বিষয়ক লৈ গবেষণা আৰু অধ্যয়নৰ বাবে সহযোগিতা আগবঢ়োৱা। (ছ) ওপৰত উল্লেখিত যিকোনো সহযোগিতামুলক বিষয়।
ফ্ৰান্সৰ সশস্ত্ৰ বাহিনী দপ্তৰৰ মন্ত্ৰীক আদৰণি প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ফ্ৰান্সৰ সশস্ত্ৰ বাহিনী দপ্তৰৰ মন্ত্ৰী শ্ৰীমতী ফ্লৰেন্স পাৰ্লীক সাক্ষাৎ কৰে। প্ৰধানমন্ত্ৰীগৰাকীয়ে এইবুলি টুইট কৰেঃ "ফ্ৰান্সৰ সশস্ত্ৰ বাহিনী দপ্তৰৰ মন্ত্ৰী @florence_parly ক আজি আদৰণি জনাওঁ আৰু দ্বিপাক্ষিক প্ৰতিৰক্ষা সহযোগিতা, আঞ্চলিক নিৰাপত্তা, ইণ্ডো-পেচিফিক আৰু ইউৰোপিয়ান ইউনিয়ন কাউন্সিলত ফ্ৰান্সৰ আগন্তুক অধ্যক্ষতা সম্পৰ্কে আলোচনা কৰো। মই আমাৰ কৌশলগত অংশীদাৰিত্ব অধিক গভীৰ কৰাৰ বাবে ভাৰতৰ অংগীকাৰৰ কথা দোহাৰো।"
ভাৰত আৰু জৰ্দানৰ মাজত স্বাস্থ্যক্ষেত্ৰত সহযোগিতাৰ বাবে বুজাবুজিৰ চুক্তিৰ প্ৰস্তাৱত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ পৌৰোহিত্যত অনুষ্ঠিত কেন্দ্ৰীয় কেবিনেটৰ বৈঠকত ভাৰত আৰু জৰ্দানৰ মাজত স্বাস্থ্য আৰু চিকিৎসা-বিজ্ঞানৰ ক্ষেত্ৰত সহযোগিতাৰ বাবে বুজাবুজিৰ চুক্তিৰ প্ৰস্তাৱত অনুমোদন জনোৱা হয়। এই চুক্তিয়ে তলত উল্লিখিত ক্ষেত্ৰত সহযোগিতা আগবঢ়াবঃ ১. সাৰ্বজনীন চিকিৎসা সেৱা ২. স্বাস্থ্যব্যৱস্থাৰ পৰিচালনা ৩. স্বাস্থ্য বিষয়ত তথ্য প্ৰযুক্তি তথা সেৱা ৪. স্বাস্থ্য বিষয়ক গৱেষণা ৫. ৰাষ্ট্ৰীয় স্বাস্থ্য পৰিসংখ্যা ৬. স্বাস্থ্য বিষয়ৰ লগত জড়িত বিত্ত আৰু অৰ্থনীতি ৭. নিয়মীয়া অসুখৰ নিয়ন্ত্ৰণ ৮. ধপাত নিয়ন্ত্ৰণ ৯. যক্ষ্মাৰোগ চিনাক্তকৰণ আৰু চিকিৎসা তথা উপশম ১০. ফাৰ্মাচিটিকেল তথা চিকিৎসা ডিভাইচসমূহৰ ক্ষেত্ৰত নিয়ন্ত্ৰণ ১১. পাৰস্পৰিকভাৱে সিদ্ধান্ত লৈ অন্য কোনো ক্ষেত্ৰৰ বিকাশ বিতং সহযোগিতা তথা এই বুজাবুজিৰ চুক্তিৰ ৰূপায়ণৰ পৰ্যবেক্ষণৰ বাবে এটা কৰ্মীগোট গঠন কৰা হ’ব।
ৰে’ল খণ্ডৰ কাৰিকৰী সহযোগিতাৰ অৰ্থে ভাৰত আৰু ছুইজাৰলেণ্ডৰ মাজত স্বাক্ষৰিত বুজাবুজি চুক্তিৰ সন্দৰ্ভত অৱগত কৰিলে কেবিনেটত

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ৰে’ল খণ্ডৰ কাৰিকৰী সহযোগিতাৰ অৰ্থে ভাৰত চৰকাৰৰ ৰে’ল মন্ত্ৰালয় আৰু ছুইজাৰলেণ্ডৰ পৰিৱেশষ পৰিবহণ, শক্তি আৰু যোগাযোগ বিভাগৰ মাজত স্বাক্ষৰিত বুজাবুজি চুক্তিৰ সন্দৰ্ভত অৱগত কৰা হয়। ২০১৭ চনৰ ৩১ আগষ্টত এই বুজাবুজি চুক্তি স্বাক্ষৰ কৰা হয়। এই বুজাবুজি চুক্তিৰ অধীনত নিম্নোলিখিত দিশত কাৰিকৰী সহযোগিতা আগবঢ়োৱা হ’বঃ ক) ট্রেকচন ৰোলিং ষ্টক খ) ইএমইউ আৰু ট্ৰেইন ছেটছ গ) ট্ৰেকচন পপালচন সঁজুলি ঘ) যাত্রীবাহী ৰে’ল আৰু ইয়াৰ মাছুলৰ তালিকা ঙ) ৰে’ল উঠোৱা চ) ৰে’লৰ বৈদ্যুতিক সা-সৰঞ্জাম ছ) ৰে’ল সময়সূচী আৰু চলাচল ব্যবস্থাৰ উন্নয়ন, জ) ৰে’ল ষ্টেচনসমূহৰ আধূনিকীকৰণ ঝ)বহু উদ্দেশ্যসাধক পৰিবহণ ব্যৱস্থা ঞ) সুৰংগ খনন কৌশল পটভূমিঃ উল্লেখ্য যে ৰে’লেৰ সর্বাংগীন প্রসাৰ আৰু উন্নয়নৰ অৰ্থে বিশ্বৰ বিভিন্ন দেশ তথা তাৰ ৰাষ্ট্ৰীয় ৰে’লৱে সৈতে ভাৰতীয় ৰে’ল মন্ত্ৰালয়ে প্রযুক্তিগত সহযোগিতা চুক্তি স্বাক্ষৰৰ এক বিশেষ উদ্যোগ গ্রহণ কৰিছে। ৰে’ল প্রযুক্তি, জ্ঞান আৰু অভিজ্ঞতাৰ বিনিময়, প্রযুক্তিগত ভ্ৰমণ বিনিময় কর্মসূচী, প্রশিক্ষণ, আলোচনা-চক্র আৰু কর্মশালা ইত্যাদিৰ জৰিয়তে পাৰস্পৰিক স্বার্থজড়িত বিভিন্ন বিষয়ত অন্যান্য দেশৰ সৈতে প্রযুক্তিগত সহযোগিতাৰ প্রসাৰ ঘটাবলৈ ভাৰতীয় ৰে’ল আগ্রহী।
প্রধানমন্ত্রী আনুষ্ঠানিক ভ্ৰমণত নেপালৰ লুম্বিনীত উপস্থি

প্ৰধানমন্ত্ৰী শ্ৰী নৰেন্দ্ৰ মোদীয়ে বুদ্ধ জয়ন্তীৰ পৱিত্ৰ অনুষ্ঠানৰ সূচীত আজি পুৱা আনুষ্ঠানিক ভ্ৰমণত নেপালৰ লুম্বিনীত উপস্থিত হয়। লুম্বিনীত তেওঁৰ আগমনত নেপালৰ প্ৰধানমন্ত্ৰী শ্ৰী শ্বেৰ বাহাদুৰ দেউবা, তেওঁৰ পত্নী ডাঃ আৰ্জু ৰাণা দেউবা আৰু নেপাল চৰকাৰৰ কেইবাজনো মন্ত্ৰীয়ে প্ৰধানমন্ত্ৰী শ্ৰী মোদীক উষ্ম আদৰণি জনায়। প্রধানমন্ত্রী হিচাপে শ্ৰী মোদীৰ এয়া পঞ্চম নেপাল আৰু প্ৰথম লুম্বিনী ভ্ৰমণ।
শ্ৰী কল্যাণ সিঙৰ মৃত্যুত প্ৰধানমন্ত্ৰীৰ শোক প্ৰকা

উত্তৰ প্ৰদেশৰ প্ৰাক্তন মুখ্য মন্ত্ৰী, ৰাজ্যপাল তথা জ্যেষ্ঠ নেতা শ্ৰী কল্যাণ সিঙৰ মৃত্যুত গভীৰ শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এই সন্দৰ্ভত প্ৰকাশ কৰা এলানি বাৰ্তাত প্ৰধানমন্ত্ৰীয়ে কয়; “মই কিমান দুখ পাইছো তাক ভাষাৰে বৰ্ণাব নোৱাৰো। কল্যাণ সিং জী…দেশপ্ৰেমিক, প্ৰবীণ প্ৰশাসক, তৃণমূল পৰ্যায়ৰ নেতা আৰু এগৰাকী মহান মানৱ আছিল। উত্তৰ প্ৰদেশৰ উন্নয়ণৰ বাবে তেখেতে অনবদ্য অৱদান আগবঢ়াই থৈ গৈছে। তেখেতৰ পুত্ৰ শ্ৰী ৰাজবীৰ সিঙৰ সৈতে কথা পাতিছো আৰু তেওঁলোকৰ প্ৰতি সমবেদনা জ্ঞাপন কৰিছো। ওঁম শান্তি! ভাৰতৰ সাংস্কৃতিক পুনৰজাগৰণৰ ক্ষেত্ৰত তেখেতে আগবঢ়োৱা অৱদানসমূহৰ বাবে আগন্তুক প্ৰজন্মসমূহ কল্যাণ সিং জীৰ প্ৰতি চিৰ কৃতজ্ঞ হৈ থাকিব। ভাৰতীয় প্ৰমূল্যবোধৰ সৈতে তেখেত ওতঃপ্ৰোত ভাবে জড়িত হৈ থকাৰ লগতে আমাৰ বহু শতাব্দী পুৰণি পৰম্পৰাসমূহক লৈ গৌৰৱবোধ কৰি আহিছিল। সমাজৰ বঞ্চিত শ্ৰেণীৰ কোটি কোটি জনতাৰ মুখত বাণী দিয়াত সফল হৈছিল কল্যাণ সিং জী। তেখেতে কৃষকসকলৰ লগতে যুৱ-প্ৰজন্ম আৰু মহিলাসকলৰ সবলীকৰণৰ বাবেও অসংখ্য প্ৰয়াস কৰিছিল”।
ৰায়বেৰেইলীৰ এনটিপিচি প্ৰকল্পত সংঘটিত দুৰ্ঘটনাত শোক প্ৰকাশ প্ৰধানমন্ত্ৰীৰ

উত্তৰপ্ৰদেশৰ ৰায়বেৰেইলীৰ এনটিপিচি প্ৰকল্পত সংঘটিত দুৰ্ঘটনাত প্ৰধানমন্ত্ৰী শ্ৰী নৰেন্দ্ৰ মোদীয়ে শোক প্ৰকাশ কৰিছে। এক বাৰ্তাত প্ৰধানমন্ত্ৰীয়ে কয়, “ৰায়বেৰেইলীৰ এনটিপিচি প্ৰকল্পত সংঘটিত দুৰ্ঘটনাত গভীৰ শোক প্ৰকাশ কৰিছো। শোকসন্তপ্ত পৰিয়ালবৰ্গৰ প্ৰতি সমবেদনা জ্ঞাপন কৰিছোঁ। আহতসকলৰ তাৎক্ষণিকভাৱে আৰোগ্য কামনা কৰিছো। সমগ্ৰ পৰিস্থিতি অতি সুক্ষ্মভাৱে নিৰীক্ষণ কৰাৰ লগতে বিষয়াসকলে অঞ্চলটোত স্বাভাৱিক অৱস্থা ঘুৰাই আনিবলৈ সক্ষম হৈছে।”
প্ৰধানমন্ত্ৰীয়ে ৰাষ্ট্ৰপতি শ্ৰীমতী দ্ৰৌপদী মুৰ্মুক সফল কাৰ্যকালৰ শুভেচ্ছা জ্ঞাপন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে নৱনিৰ্বাচিত ৰাষ্ট্ৰপতি শ্ৰীমতী দ্ৰৌপদী মুৰ্মুক ৰাষ্ট্ৰপতি পদৰ ফলপ্ৰসূ কাৰ্যকালৰ বাবে শুভকামনা জনাইছে। প্ৰধানমন্ত্ৰীয়ে কয় যে মুৰ্মুৰ কাৰ্যভাৰ গ্ৰহণ ভাৰতৰ বাবে বিশেষকৈ দৰিদ্ৰ, প্ৰান্তীয় আৰু নিপীড়িতসকলৰ বাবে এক গৌৰৱৰ মুহূৰ্ত। যি সময়ত ভাৰতে আজাদী কা অমৃত মহোৎসৱ পালন কৰি আছে সেই সময়ত ৰাষ্ট্ৰপতিগৰাকীয়ে তেওঁৰ ভাষণত ভাৰতৰ সাফল্যৰ ওপৰত গুৰুত্ব আৰোপ কৰি ভৱিষ্যতক লৈ নিজৰ দৃষ্টিভংগী দাঙি ধৰে। প্ৰধানমন্ত্ৰীয়ে টুইট কৰি কয়- “গোটেই দেশে আজি গৌৰৱেৰে প্ৰত্যক্ষ কৰিছে যে শ্ৰীমতী দ্ৰৌপদী মুৰ্মু জীয়ে ভাৰতৰ ৰাষ্ট্ৰপতি হিচাপে শপত গ্ৰহণ কৰে। তেওঁ ৰাষ্ট্ৰপতি পদ গ্ৰহণ কৰাটো ভাৰতৰ বাবে বিশেষকৈ দৰিদ্ৰ, প্ৰান্তীয় আৰু নিপীড়িতসকলৰ বাবে এক গৌৰৱৰ মুহূৰ্ত। ৰাষ্ট্ৰপতি পদৰ ফলপ্ৰসূ কাৰ্যকালৰ বাবে মই তেওঁক শুভকামনা জনাইছো।” “শপত গ্ৰহণ কৰাৰ পিছত দিয়া ভাষণত ৰাষ্ট্ৰপতি দ্ৰৌপদী মুৰ্মু জীয়ে আশা আৰু মমতাৰ বাৰ্তা প্ৰদান কৰে। ভাৰতৰ সাফল্যৰ ওপৰত গুৰুত্ব আৰোপ কৰি তেওঁ আগন্তুক পথৰ এক ভৱিষ্যৎ দৃষ্টিভংগী দাঙি ধৰে।”
ভাৰত আৰু ভিয়েটনামৰ মাজত যুটীয়া ডাক টিকট প্ৰকাশৰ বাবে স্বাক্ষৰিত বুজাবুজি চুক্তি কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ভাৰতীয় ডাক বিভাগ আৰু ভিয়েটনামৰ ডাক বিভাগৰ মাজত যুটীয়া ডাক টিকট প্ৰকাশৰ বাবে স্বাক্ষৰিত বুজাবুজি চুক্তিত অনুমোদন জনায়। ডাক বিভাগ, যোগাযোগ মন্ত্ৰালয় আৰু ভিয়েট নাৰা ডাক বিভাগে পৰস্পৰে ভাৰত-ভিয়েটনামৰ “পুৰণি ভাস্কৰ্য” শীৰ্ষক বিষয়বস্তুক লৈ যুটীয়াভাৱে ডাক টিকট প্ৰকাশ কৰিবলৈ সহমত প্ৰকাশ কৰে। ২৫-০১-২০১৮ত এই যুটীয়া ডাক টিকটটো মুকলি কৰা হয়। ভাৰত-ভিয়েটনামৰ যুটীয়া স্মাৰক ডাক টিকটত ভাৰতৰ সাঁচী ষ্টুপ আৰু ভিয়েটনামৰ ফো মিনহ বৌদ্ধ মন্দিৰৰ ছবি প্ৰকাশ কৰা হৈছে। ভাৰতৰ ডাক প্ৰশাসন আৰু ভিয়েটনামৰ ডাক বিভাগৰ মাজত এই বিষয়টো লৈ ১৮-১২-১০১৭ত এখন বুজাবুজি চুক্তি স্বাক্ষৰ কৰা হয়।
প্ৰধানমন্ত্ৰীয়ে নাগৰিকসকলক নিজৰ ছ’চিয়েল মিডিয়া ডিপি সলাই ত্ৰিৰংগা ৰাখিবলৈ আহ্বান জনাইছ

প্ৰধানমন্ত্ৰী শ্ৰী নৰেন্দ্ৰ মোদীয়ে বাৰ্মিংহামত চিডব্লিউজি ২০২২ত টেবুল টেনিছত সোণৰ পদক জয় কৰা বাবে জি সাথিয়ান, হৰমীত দেশাই, শৰত কমল আৰু সনীল শেট্টীক অভিনন্দন জনায়। এটা টুইটত, প্ৰধানমন্ত্ৰীয়ে কয়; "টেবুল টেনিছত মহৎ খবৰ! চিডব্লিউজিত সোণৰ পদক জয় কৰা বাবে জি সাথিয়ান, হৰমীত দেশাই, শৰত কমল আৰু সনীল শেট্টীৰ গতিশীল দললৈ অভিনন্দন। এই দলে উচ্চ মাপকাঠি প্ৰতিষ্ঠা কৰিলে, দক্ষতা আৰু সংকল্পৰ ক্ষেত্ৰত। তেওঁলোকৰ ভৱিষ্যতৰ প্ৰচেষ্টাৰ বাবে শুভকামনা।"
ইউএইৰ ৰাষ্ট্ৰপতি মহামহিম শ্বেইখ খালিফা বিন জায়েডৰ বিয়োগত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে সংযুক্ত আৰৱ আমীৰশ্বাহীৰ ৰাষ্ট্ৰপতি মহামহিম শ্বেইখ খালিফা বিন জায়েডৰ বিয়োগত গভীৰ শোক প্ৰকাশ কৰি কয় যে তেওঁ এগৰাকী মহান ৰাষ্ট্ৰনেতা আৰু দূৰদৃষ্টিসম্পন্ন নেতা আছিল, যাৰ নেতৃত্বত ভাৰত-ইউএইৰ সম্পৰ্ক সমৃদ্ধ হৈছিল। টুইটযোগে প্ৰধানমন্ত্ৰীয়ে কয়, “মহামহিম শ্বেইখ খালিফা বিন জায়েডৰ বিয়োগৰ খবৰ লাভ কৰি মই মৰ্মাহত হৈছো। তেওঁ এগৰাকী মহান ৰাষ্ট্ৰনেতা আৰু দূৰদৃষ্টিসম্পন্ন নেতা আছিল, যাৰ নেতৃত্বত ভাৰত-ইউএইৰ সম্পৰ্ক সমৃদ্ধ হৈছিল। এই দুখৰ মুহূৰ্তত ইউএইৰ জনতাৰ সৈতে ভাৰতবাসীয়েও সমবেদনা জনাইছে। তেওঁৰ বিদেহ আত্মাৰ চিৰশান্তি কামনা কৰিলো।”
ভাৰতীয় উপকূলৰক্ষী বাহিনীৰ প্ৰতিস্থা দিৱস উপলক্ষে বাহিনীটোলৈ শুভকামনা প্ৰধানমন্ত্ৰী

ভাৰতীয় উপকূলৰক্ষী বাহিনীৰ প্ৰতিস্থা দিৱস উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে বাহিনীটোলৈ শুভকামনা জ্ঞাপন কৰিছে। এক বাৰ্তাত প্ৰধানমন্ত্ৰীয়ে কয়; “প্ৰতিস্থা দিৱসত ভাৰতীয় উপকূলৰক্ষী পৰিয়াললৈ শুভকামনা যাঁচিছো। ৰণ-কৌশলগত ভাবে অতিকে গুৰুত্ব থকা এটি সংস্থা, আমাৰ উপকূলৰক্ষীসকল অসাধাৰণ প্ৰতিভাধৰৰ এটি গোট, যিসকলে আমাৰ উপকূলসমূহৰ সুৰক্ষা সুনশ্চিত কৰাৰ লগতে মানৱীয় সংবেদনশীল প্ৰয়াসৰ ক্ষেত্ৰতো অগ্ৰণী ভূমিকা পালন কৰি আহিছে”।
প্ৰধানমন্ত্ৰীয়ে ২৯ মাৰ্চত মাতুৱা ধৰ্ম মহামেলা সম্বোধন কৰিব

প্ৰধানমন্ত্ৰী শ্ৰী নৰেন্দ্ৰ মোদীয়ে শ্ৰী শ্ৰী হৰিচান্দ ঠাকুৰ জীৰ ২১১সংখ্যক জন্মবাৰ্ষিকী উপলক্ষে ২৯ মাৰ্চৰ নিশা ৯বজাত ভিডিঅ’ কনফাৰেন্সৰ মাধ্যমেৰে পশ্চিম বংগৰ ঠাকুৰবৰীস্থিত শ্ৰীধাম ঠাকুৰনগৰত মাতুৱা ধৰ্ম মহামেলা সম্বোধন কৰিব। শ্ৰী হৰিচান্দ ঠাকুৰ জীয়ে প্ৰাক-স্বাধীনতাৰ যুগত অবিভক্ত বংগৰ নিপীড়িত আৰু বঞ্চিত লোকসকলৰ কল্যাণৰ বাবে সমগ্ৰ জীৱন উচ্ছৰ্গা কৰিছিল। সৰ্বভাৰতীয় মাতুৱা মহাসংঘই ২৯ মাৰ্চৰ পৰা ৫ এপ্ৰিললৈ মাতুৱা ধৰ্ম মহামেলা ২০২২ আয়োজন কৰিছে।